Nauhoitettu ennen Covid-19-pandemiaa.
Ärsyttävä luonteeni on ajaton.
En ole ollut tällaisessa kaupassa aikoihin.
CVS on mahtava.
Käyn CVS:ssä, koska minulla oli ennen tv-ohjelma, ja tuntuu...
Hetkinen. Hei, odota.
Katso. Kuin olisimme tv:ssä.
Hei kaikki. Palaamme aivan kohta.
NETFLIX-ALKUPERÄISSARJA
Naiset ja herrat, David Letterman.
Miten voitte?
Kiitos paljon. Kiitos.
Hauska nähdä teitä. Onko joku käynyt ennenkin?
Tämä on toinen kertamme täällä. Tekö olette käyneet?
Sieltä tulevat myöhästyjät. Herranjestas.
Eikö aloitusaika lue lipussa? Istukaa.
Lakatkaa tuijottamasta heitä.
Tämä sarja on siitä mahtava,
että opin tässä asioista, joista en ole ennen tiennyt paljon,
ja tänään on paljon opittavaa.
Olen hyvin innoissani ja vapisen hieman,
joten toivottakaa tervetulleeksi Kimberly Noel Kardashian West.
Kiitos, kun saan olla täällä. -Kiitos paljon, kun tulit.
Miten voit? -Hyvin.
Teitkö tuon itse?
Letinkö? -Niin.
En.
En osaa tehdä hiusjuttuja.
Tekikö joku sen?
Joku leikkasi hiuksensa pois ja tarjosi sen lettinä.
Ja sitten kaksipuolisella teipillä...?
Siinä on sellainen koukku, joka ikään kuin liimataan kiinni.
Eikä! -Kyllä vain.
Ja oikea tukkani on punottu kiinni siihen.
Ihmeellistä, mutta nyt minulla on kauheasti lisäkysymyksiä.
Onko se laillista?
On se.
Saanko kysyä, mitä tuollainen maksaa?
Taisin tehdä yhden Instagram-päivityksen.
Yhden eliniän hiukset Instagram-postauksesta.
Olisiko sen arvo siis ehkä neljännesmiljoona dollaria?
Kunhan vitsailen.
En yleensä puhu rahasta.
Minusta se ei vain usein ole sopivaa.
Mitä voin tehdä saadakseni hiuksia?
Sinullahan on reilusti. -Aivan, unohdan aina tämän.
Sitä voisi siirrellä. -Niinpä.
Kasvatan omia varantoja. -Olisikin niin helppoa.
Vuosia sitten minä... enkä uskoakseni ollut ainoa...
taisin vitsailla sinusta ja ohjelmastasi.
En minä tiennyt.
Minulle myös maksettiin vitsailemisesta.
Kaikki vitsailivat.
Ja tässä sitä ollaan, eikä ketään naurata.
Sillä se menestys... -Aivan.
Ja toinen juttu oli, että kuuluisuus kuuluisuuden vuoksi...
En ikinä tajunnut sitä.
Sehän oli tv-ohjelma, ja olit ohjelman tähti.
Jos sinussa ei olisi ollut tähtiainesta, ohjelma ei olisi menestynyt.
Et olisi nytkään lähetyksessä. Joku muu olisi vienyt paikan.
Kuuluisuus kuuluisuuden vuoksi on aina ollut minusta ontto käsite.
En ostanut sitä.
Minäkään en tajunnut sitä, koska ajattelin...
Näytteleminen on tosi vaikeaa, enkä osaa sitä.
Mutta silloin on hahmo.
Jos ei tykkää jostain elokuvasta ja hahmosta, se ei haittaa.
Meistä täytyi pitää itsemme takia.
Minusta se oli vaikeampaa. Kuinka jakaa oma elämänsä?
Sinun piti menestyä omana itsenäsi.
Teimme alussa sopimuksen.
Kaikki on näytettävä, mutta on oltava oma itsensä.
Meidän tilanteessamme on erilaista se,
että yleensä perheessä yksi henkilö nousee jollekin alalle,
mutta minä koin kaiken koko perheeni kanssa yhtaikaa.
E! Network lähetti meidät matkalle ympäri maailman -
ja olimme yhdessä...
Työskentelin CBS:llä 20 vuotta, enkä päässyt minnekään.
Olen kaksi kertaa ikäisesi. Sitä tuskin tarvitsee alleviivata.
Kaikki asiat sinun elämässäsi...
Niitä lienee 7, 8, 9 tai 10,
joista yksikin täyttäisi kokonaisen elämän.
Isäsi oli asianajaja, muttei aktiivinen.
Hän oli musiikkialalla -
ja palasi lakiuralle ystävänsä OJ:n vuoksi,
hoitaakseen sitä juttua, ja...
Keskeytän sinut siihen. Hän... OJ oli kummisetäsi.
Hyvin läheinen ystävä. OJ-setä.
Selvä. Ei kummisetä, vaan OJ-setä.
Isäsi paras ystävä.
Äitisi oli Nicolen paras ystävä.
Kyllä. Viikko ennen sitä juttua olimme kaikki Meksikossa perhelomalla,
Simpsonit ja me,
ja koko juttu oli aivan käsittämätön.
Mutta sitten,
kun isä valitsi puolensa ja äiti valitsi täysin toisen puolen...
Muistan, että vastasin puhelimeen.
Olimme syömässä päivällistä, ja vastasin puheluun putkasta.
Se oli OJ, ja annoin puhelimen äidille, jolle OJ halusi puhua.
Muistan, miten he alkoivat puhua.
Äitini oli hyvin avoin tunteistaan.
Mitä hän ajatteli tai tunsi? -Hän oli...
Hän uskoi,
että OJ oli murhannut hänen parhaan ystävänsä.
Se oli hänelle hyvin traumaattista.
Menimme isäni luo, ja siellä oli aivan eri meininki.
Siellä oli Johnnie Cochran, Bob Shapiro, isäni, koko jengi.
Emme lapsina oikein tienneet, mitä uskoa ja kenen puolella olla,
koska emme halunneet loukata vanhempiemme tunteita.
Isä vei meidät kerran mukaan oikeuteen.
Haki meidät koulusta eikä kertonut äidille.
Äiti istui Nicolen vanhempien kanssa,
Kourtney ja minä istuimme aivan OJ:n takana.
Katsoimme äitiä, ja hän tuijotti meitä murhaavasti.
"Miksette ole koulussa? Mitä te täällä teette?"
Kourtney ja minä yritimme välttää äidin katsetta.
Se repi perheemme riekaleiksi koko oikeudenkäynnin ajaksi.
Olit silloin 13-vuotias.
Niin, 13 tai 14.
Muistan elävästi, kun jäin kotiin katsomaan tuomiota.
Sitten isä soitti ja sanoi, että tavataan kaikki OJ-sedän luona.
Kourtney ja minä menimme.
Olin vasta 14, mutta isä antoi minun ajaa sen kerran.
Kun ajoin pihaan, talon edessä oli hirveästi kameroita.
Sinä iltana Hard Copy -ohjelmassa luki: "Tässä Robert Kardashianin rakastaja."
Minusta oli aivan uskomatonta, että he keksivät sellaista.
Se oli ensimmäinen oppituntini median kanssa.
On pakko muistaa -
menetettyjen henkien tragedia, ja heidän perheidensä tragediat.
Onko sinulla nyt tunteita hänen syyllisyydestään?
En ole ikinä ilmaissut, mitä tunnen asiasta,
sillä kunnioitan hänen lapsiaan,
ja jos sanoisin jotain, loukkaisin jotakuta julkisesti.
Paitsi jos minun täytyy puolustaa itseäni tai perheenjäsentäni.
Kuinka vanha olit, kun isäsi menehtyi?
Kaksikymmentäkaksi.
Se varmaankin järisytti maailmaasi? -Ilman muuta.
Kyllä. Olin hänen toimistollaan töissä, ja opin häneltä valtavasti.
Isäsi oli asianajaja, ja nyt kouluttaudut itsekin asianajajaksi.
Onko yhteys liian yksinkertainen?
Se on mielenkiintoista.
Yhteys isääni on toki selvä,
mutta kasvoimme todella siunattuun elämäntyyliin Beverly Hillsissä.
Meidän elämämme oli upeaa, ja ennen -
olin hyvin välinpitämätön muiden ihmisten ongelmien suhteen.
Sitten näin Alice Johnsonin tviittauksen -
ja se yksinkertainen fakta,
että joku ensi kertaa lakia rikkonut sai kevyestä huumerikoksesta -
saman tuomion kuin Charles Manson...
Siinä ei ollut järkeä.
Se ei ollut väkivaltarikos.
Hän sai elinkautisen.
Minulle oli todella tärkeää valottaa tätä tilannetta.
Tämä on todella epäreilua...
Kim Kardashian West Valkoisella talolla keskiviikkona.
Korkeiden panosten kokous, jota valtaosa amerikkalaisista -
ei olisi pari vuotta sitten kuvitellut näkevänsä.
Presidentti Trump nopeutti huumerikoksesta tuomitun vapauttamista -
ja lyhensi alabamalaisen isoisoäidin elinikäistä tuomiota -
tavattuaan Kim Kardashianin kasvotusten.
Saatko nyt yhtäkkiä yhteydenottoja aivan kaikilta -
joka vankilassa kaikissa osavaltioissa?
Melko lailla.
Nyt puhutaan tuomitsemisen uudistamisesta.
En halua tuoda asianajajaa mukanani kaikkialle, minne menen,
koska en tunne lakien mekaniikkaa. Haluan selvittää asiat itse.
Oletko lakikoulussa? Et varsinaisesti.
Sitä sanotaan lain lukemiseksi, se on Kaliforniassa.
Neljässä osavaltiossa se tehdään näin.
Abraham Lincoln tunnetusti luki näin. Se on siis ihan oikea juttu.
Ihmiset luulevat, että istun vain kotona,
mutta siinä pitää viettää lähes 20 tuntia viikossa toimistossa,
missä asianajajat opettavat lakiasioita -
vahingonkorvausoikeuksista siviililakiin.
Kaikki pitää opetella.
Ensimmäisen vuoden jälkeen käydään yhden päivän versio kokeesta,
niin sanottu vauvakoe, ja se täytyy läpäistä.
Aikasi on siis kortilla seuraavien neljän, viiden vuoden ajan.
Näin on.
Lakikokeeseen saa tuoda listan asioita. -Tiettyjä asioita.
Jos tietää, mitä ne ovat...
Kiitos. Kaikki hyvin.
Tykkään käydä täällä ja ilmoittaa, että minulla on terveysongelmia.
Jos näen jonkun apteekissa, sanon,
että minulla on ikäviä punaisia märkiviä paiseita.
"Onko teillä siihen voidetta?"
Sitten saan koko kaupan itselleni.
Tarvitsen täydellisen kynän.
Se kuulostaa hullulta. Joissain on liikaa mustetta. Avaan kaikki.
Avaa se. Kokeillaan. Eivät ne minun ole.
Kauanko koe kestää?
Yhden päivän. Tovin siis. -Olen nähnyt unta tästä.
Kim Kardashian ja minä istumassa apteekin lattialla.
Se on minulla toistuva uni.
Se kestää tuntikausia.
Koe, vai? -Se kestää ehkä kymmenen tuntia.
Tarvitsen siis täydellisen kynän.
Avaanko joitain näistä? -Kyllä, kiitos.
Kirjoitan nimesi. -Sepä kiva.
Kokeilepa tätä. Tuo on ehkä sama.
Ei ole. Siinä on ero.
Näetkö, miten paljon mustetta? -Se tuhrii.
Hetkinen. Näistä kynistä minä tykkään.
Mikä ero niissä on? -Tarvitsetko paristoja?
En usko. -Paristoja tarvitsee aina.
En tykkää geelikynistä.
Huomio, tehkää tilaa, varokaa.
Tämä tuntuu paksummalta.
Taidan ottaa paksumman.
Kynäshoppailua.
Mitataan verenpaineemme. Haluatko?
Onko se hygieenistä? -Ei.
Voin taata, ettei ole. -Niin.
Mitä tapahtuu? -Tuleeko mitään?
Rikoit koneen.
Saisimmeko apua verenpainemittarin kanssa?
No niin! Onko tuo hyvä?
On. Pulssisi on hieman korkea.
Johtunee minusta. -Niinkö?
Tv:ssä oleminen myös jännittää. -Niinpä.
Löytyikö mitään hyödyllistä?
Otan vähän Old Spicea. -Anna mennä.
Katso tätä.
625 pumpulitikkua vitosella. Onko tämä tottakaan?
Huomio, CVS:n asiakkaat, tänään on ilmaisten pumpulitikkujen päivä.
Käykää valtavalla pumpulitikkutynnyrillämme.
Parasta CVS:ssä on karkit.
Luit ajatukseni.
Lapset pitävät kylpypommeista. Minä sen kuin shoppailen.
Olemme täällä, koska olemme amerikkalaisia.
Haemmeko vielä jotain, mitä tarvitset?
Tarvitsemme matkakellon.
Koska koe on? -Kesäkuun lopussa.
Otan kuusi viikkoa lomaa keskittymiseen.
Kello saa olla max. 2 x 2 tuumaa.
Täydellistä.
Montako koetta olet jo tehnyt?
Olen tehnyt vain harjoituskokeita.
Tästä tulee siis ensimmäinen varsinainen kokeesi.
Näin on. -Onnea.
Kaikkea hyvää. -Kiitos.
Mitä haluat perheellesi kymmenen vuoden päästä?
Miltä elämä näyttää? Mitä haluat tehdä?
Toivottavasti työskentelen seuraavienkin hallintojen kanssa -
Valkoisessa talossa armahdusten parissa.
Tunnetko, että se, mitä nyt tehdään,
nykyhallinnon vangitsemisuudistus -
päästää demokratian tasapainon -
takaisin onnistumisten tielle?
En ymmärrä, mitä juuri sanoit.
Kiitos. Kiitos paljon.
En minäkään. -En ole vielä asianajaja.
Yritän uudestaan.
Olen kiitollinen siitä, mitä teet.
Se ei kuitenkaan paranna oloani nykyisestä hallinnosta.
Ymmärrän.
Anna, kun kysyn. Ketä aiot äänestää?
Minä tiedän, ketä äänestän.
Kaikki soittivat ja sanoivat:
"Älä astu jalallasi Valkoiseen taloon, tai maineesi on mennyttä."
Sanoin, että minun täytyy, sillä muuten he eivät saa elää.
Ihmishenki maineestani?
Minusta...
Hyvät työsi ovat valtavia.
Se on positiivinen voima,
joka pienentää sellaista, mitä pidän presidentille sopimattomana toimintana.
Olen hyvin keskittynyt,
ja olen kiitollinen tälle hallinnolle vankilauudistuksen eteen tehdystä työstä.
Kehun, kun kehuttavaa on, ja pysyn keskittyneenä toimintaani.
Muuta en voi.
Miksen tunne noin?
Enkö ehkä ole yhtä hyvä ihminen kuin sinä?
Luulen... -Olen nyt hiljaa.
On ihanaa, kun käytät aikaasi tähän, sillä tiedän, että olet kiireinen nainen,
ja sinulla on neljä lasta, jotka ovat alle...
Kuuden vanhoja.
Millaista se on, taivas varjele? Millaisia lapset ovat?
Se on mitä taianomaisin, villein, hauskin ja hektisin tunne.
Aivan kuin omat lapsuusmuistoni.
Se vähäinen kokemus,
joka meillä ja kaikilla maailman vanhemmilla on yhteistä,
on se, ettei voi kuvitella -
sitä huolen ja ahdistuksen määrää,
jota lapsiaan kohtaan tuntee.
Niin. -Se on loputonta.
Se on kuitenkin niin hauskaa, että kaiken muun haluaa siirtää sivuun.
Ilman muuta. Kun tulee äidiksi, sitä vain ajattelee kaikkea.
Varsinkin nykyään.
Pärjäävätkö he koulussa? Tulevatko he toimeen kaikkien kanssa?
Veimme juuri tyttäremme koulun tanssiaisiin,
jossa on myös tanssikilpailu.
Miltä hänestä tuntuu, jos hän voittaa tai häviää?
Se on todella kuluttavaa.
Miten tanssikilpailu meni?
Hän ja Kanye ovat voittaneet kaksi vuotta putkeen.
He... -Hetkinen.
Onko se isä-tytärtanssikilpailu? -On.
He kehittivät kokonaisen tanssin. Heillä on omat liikkeet.
Se vähentää huolehtimista hieman.
Eikö vain? -Kyllä.
Kerropa minulle koko perheestäsi.
Jokaikisestä. -Lapsenlapsistakin?
Aivan kaikista.
Nuorimmasta vanhimpaan? -Sama se. Mistä minä tiedän?
Meillä on Psalm, joka on 8 kk vanha, Chicago, joka on 2, Saint, joka on 4,
North, joka on 6, minä, 39, Kanye.
Ja sitten Kourtney...
Kukaan ei pysy mukana.
Scott, heidän lapsensa Mason, Penelope ja Reign.
Sitten on Khloé, hänellä on tytär True.
Sitten meillä on Rob, jolla on tytär nimeltä Dream.
Ja sitten on Kendall, jolla ei ole lapsia.
Kyliellä on Stormi, äitini Kris ja isoäitini MJ.
En kuullut Brodya.
Niin, Caitlynin lapset. Hänellä on Burt, Brandon, Brody ja Casey.
Mainitsit Caitlyn Jennerin, jonka tunsin Bruce Jennerinä,
vuoden -76 olympialaisten kymmenottelun kultamitalistina,
sinun isäpuolenasi.
Nyt hän on Caitlyn Jenner.
Millainen kokemus se oli?
Bruce oli mahtava isäpuoli. Hän oli upea.
Kun olin 26-vuotias, äitini oli poissa, ja asuin heidän luonaan,
Kävelin autotalliin,
jossa Bruce oli pukeutuneena naiseksi.
Peruukki, meikit, mekko, korkokengät ja vaatteet.
Näitkö sen silloin ensi kertaa?
Näin.
Kävelin hänen ohitsensa huoneeseeni, pakkasin pikavauhtia laukun -
ja soitin Kourtneylle: "Minun täytyy tulla teille."
Hän kysyi, jäikö Bruce kiinni pettämisestä.
Sanoin, että olisikin.
"Nähdään kohta."
Ajoin sinne,
ja meillä oli tietokone ja yritimme selvittää, mitä tämä tarkoitti.
Löysimme netistä vain -
Oprah-jakson -
transsukupuolisesta naisesta.
Emmekä vieläkään oikein ymmärtäneet.
Sitten Bruce soitti ja sanoi:
"Kun olet valmis, haluaisin istua kanssasi ja puhua sinulle,
mutta siihen asti, älä kerro kellekään. Äitisi ei tiedä, ja hän tappaa minut."
Se oli aika hämmentävää.
Halusimme kaikki tukea häntä, mutta halusimme myös tukea äitiämme,
jolle tämä tuli uutena 22 vuoden avioliiton jälkeen.
Hänen sydämensä särkyi,
ja heillä oli lapsia,
ja on hurjaa, kun sellaista saa kuulla yhtaikaa koko maailman kanssa.
Kun täytin 30, Caitlyn tuli käymään.
Hän sanoi tunteneensa niitä tunteita nelivuotiaasta saakka,
ja vasta hiljattain pystyi pitämään itsestään.
Ajatella. En tiedä, kuinka vanha hän oli,
mutta olonsa tunteminen epämukavaksi siihen saakka...
Sellaista ei toivo kenellekään.
Uskon kyllä, että hän avasi ovia ihmisille, jotka eivät oikein ymmärtäneet.
Se rohkeus ja sisu...
Tiedän tämän poikani koululta.
Opetus näistä asioista on edennyt valovuosia siitä,
kun olit itse koulussa.
Kun itse olin siinä iässä, kouluja ei vielä oltu keksitty...
Se on kannustavaa.
Hänelle on kunniaksi, että hän on auttanut tätä koulutusprosessia.
Palataanpa alkuperäiseen aiheeseen.
Kun olit nuori, ja Keeping Up with the Kardashians oli alkamassa,
eräs video julkaistiin.
En tiedä, oliko se rikos, mutta rikkomus se ainakin oli.
Se oli varmasti todella satuttavaa. -Ja nöyryyttävää.
Tuntui, että... -Olin vasta parikymppinen.
Kaikki tekevät typeriä valintoja ja päätöksiä niin nuorena.
Et mielestäni tehnyt mitään väärää.
Se oli hyökkäys sinua kohtaan, ja olet selvinnyt siitä.
Minulla oli perheeni, ja isoäitinikin...
Olin todella poissa tolaltani, ja isoäitini tuki minua.
Puhuin siitä hänen ja äitini kanssa, ja kaikki todella tukivat minua.
Se oli minulle kaikki kaikessa.
Aivan alusta asti,
kun meillä oli ensimmäinen iso julkinen skandaali.
Niin me olemme aina pärjänneet. Yhdessä.
Minulla on perheeni, eikä muulla ole väliä.
Mutta lista noloista asioista, jotka minä tein siinä iässä -
on tuhatkertainen sinun koko elämääsi verrattuna.
Olin täysi ääliö.
Olin aina humalassa.
Tein jatkuvasti typeriä, kännisiä asioita.
Jos tiesin tai tunsin, että ympärilläni oli epäluotettavia ihmisiä,
niin kuin tässä tapauksessa, se olisi murskannut minut.
Kuvittele nykypäivän elämää. Kaikilla on puhelin, kaikilla on kamera.
En voi edes tunkea naamaani täyteen ruokaa -
ilman että minusta otetaan hassuja, noloja kuvia.
Minä en ole nähnyt itseäni alasti.
Heippa.
Nyt varjostetaan ja korostetaan.
Laitan malliksi joitain asuja.
Pidän ruskeasta. Minä laittaisin ruskeaa.
Esittelen teille nyt jääkaappiani.
Heippa, Choo-Choo.
Tykkäättekö Wyomingin asuista?
Joo.
Olet valtava somemenestys.
Instagram-luvut ovat pelottavia.
Sehän on täysipäiväinen työ.
Niin on. -Kuinka usein näyttäydyt?
Vähintään kerran päivässä.
Olimme siirtymävaiheen alussa perinteisestä mediasta -
ja opettelimme vasta sosiaalista mediaa.
Mutta onneksi ehdin kokea nekin ajat, kun piti mennä Lenoon tai Lettermaniin.
Muistan... -Piti mennä.
Ei, vaan se oli kunnia.
Mutta jos halusi puhua tuotteesta,
se piti tehdä. -Tiedän.
Tuossa on kiinnostavaa se, että se on minun maailmani,
ja ne luvut verrattuna Instagram-tilisi lukuihin -
ovat pikkuriikkisiä.
Toivottavasti et loukkaannu tästä,
mutta kerroin Kendallille ja Kylielle, että menen Lettermaniin,
ja he sanoivat: "Ai mihin? Kuka...?"
He tekevät pelkästään somejuttuja.
Se oli minulle todella kiehtovaa.
Kuukausi sitten minä melkein tukehduin kuoliaaksi.
Tämä Instagram-juttu... -Niin.
Montako seuraajaa sinulla on?
162 miljoonaa.
Jos postaat tästä kynsileikkurista, pam.
Olisiko niitä yhtäkkiä kaikkialla? -Ehkä.
Avasin juuri Instagram-tilin.
Avasitko? -Joo.
Seuraan yhtä henkilöä, ja se olet sinä.
Etkä. -Saanko puhelimeni?
Heittäkää se tänne.
Sinulla on Instagram. -Heittäkää uudestaan.
Jessus.
Olen hyvä koppari. -Heittäkää puhelin.
Minä heitän. -Olemme kuin idiootit baseball-matsissa.
Miten saan Instagramin tuonne?
Mikä tämä on? Ja miksi sinulla on joululahja puhelimessa kiinni?
Onko tämä oikeasti puhelimesi?
On. -Ei voi olla.
Miksi se on tällainen? Onko se lavaste?
Ei, se... Olen luova. -Ei.
Jos haluat selfien, se täytyy ottaa vanhanaikaisesti.
Terve.
Oletko varma? -En tiedä.
Täällä on nappi, johon en pääse käsiksi.
Katsotaanpa.
Katso, Kim. -No niin.
Säälittävää.
Niin on. -Näyttää...
Se on. -Olen samaa mieltä. Kiitos.
En tajua.
Näetkö valotuseron? -No niin.
Loistavaa. -AirDroppaan sen sinulle.
Tiedätkö AirDropin?
Tiedän. -Selvä.
Seuraat minua todella.
Voi pojat.
Haluan kirjoittaa: "Nielaisin pariston. Mitä ajatuksia?"
En kyllä halua, että sitä vihataan.
Aivan.
En halua vihaajia.
Selvä.
Kokeile.
Ai kirjoittaa, että nielaisin pariston? -Niin. Katsotaan, mitä tapahtuu.
Se menee Instagram Storiesiin. -Aivan.
Terve. -Terve. Tulenko minäkin kuvaan?
Jos haluat.
Terve.
Toinen meistä nielaisi pariston. Olemme CVS:ssä. Kumpikohan se oli?
Nielaisin juuri pariston. Se oli AA.
Tuleeko siitä terveysongelmia? En tiedä.
Voimme aina kysyä apteekkarilta.
No niin. Mennään apteekkiin.
Terve.
Terve. Tulenko minäkin kuvaan?
Upeaa.
Katso.
Tiesitkö, että passikuvan voi nykyään ottaa itse?
Sinun puhelimestasi jää grinchinvihreä sotku.
Olin ennen tv:ssä joka ilta, ja minulla oli noin 300 seuraajaa,
jotka kylläkin olivat yleisössä.
Olin siis kai viraali?
Pelkään, että jos nuoret jäävät koukkuun someen,
se pilaa heidän kykynsä tuijottaa tv:tä kaiket päivät.
Mainostatko ikinä huvin vuoksi kamaa, josta et välitä?
Ennen tein niin koko ajan.
Se oli ristiriitaista.
Mainostin painonpudotusravintolisää,
ja Carl's Jr:ia.
Yhtaikaa.
Se oli todella... -Vau.
Pidän tämän.
Teksti puuttuu vielä. "Apua, nielaisin pariston."
Julkaise se, katsotaan, kuinka äkkiä ambulanssi tulee.
APUA NIELAISIN PARISTON
Onko minulle jo liian myöhäistä? -Taitaa rehellisesti sanottuna olla.
En usko, että jatkaisit instagrammailua.
Siksi...
Sen ylläpitäminen on kovaa työtä.
Onko tämä todella puhelimesi?
Minä en... -Katso minua.
Et pysty kirjoittamaan joitain kirjaimia. -Hetkinen, nyt en edes...
Hävitit sen jutun. -Vai niin.
Nolla tykkäystä.
Joku rikkoi puhelimeni.
Nykyään voi perustaa brändin...
Niin kuin teit Skimsille.
Niin. -Olen nyt rehellinen.
Vielä kuukausi sitten...
Koko muotoilevien asujen idea... En tiedä.
En... Ja olen vieläkin... Mutta en.
En ollut kuullut siitä. Sitten joku sanoi "Spanx?"
Sanoin: "Ei Spanxia."
Mutta sinä aloitat Instagram-diilin ja sanot:
"Kuulkaas, lapset. Muotoilevia asuja kaikille."
Kiitos, kun tulitte.
Ei kestä!
Minuutissa oli myyty neljä miljoonaa muotoilevaa asua.
Niinkö se menee?
Aika lailla.
Kerron pienen tarinan omasta elämästäni.
Kävin hiljattain poikani kanssa hiihtämässä.
Olimme sadan mailin päässä hiihtomajalta.
Minulla oli pitkät kalsarit.
Olen iässä, jossa täytyy toisinaan...
Mennä vessaan.
Niin.
Se on käytännössä mahdotonta.
Onko se ongelma käsitelty?
Olemme juuri lanseeraamassa naisille muotoilevaa asua, jossa on pissareikä.
Niitä saa jo, kun tämä ohjelma näytetään. -Annetaanpa kunnon aplodit!
Pakko tosin sanoa,
että kun testasimme pissareiän kokoa... -Okei!
...se oli jännittävä kokemus.
Aivan varmasti.
Lokakuussa Pariisin muotiviikoilla vierailleelta Kardashianilta -
varastettiin 10 miljoonan arvosta koruja.
Miten hän voi?
Olit Pariisissa.
Tapahtui ryöstö.
Ryöstö on aika vähättelevä sana sille painajaiselle.
Niin.
Luulit kuolevasi. -Niin luulin.
Kauanko siitä on? Kolme vuotta?
Se oli kolme vuotta sitten muotiviikoilla.
Otin kaikki koruni mukaan. En ollut tehnyt niin ennen.
Laitoin kaiken rasiaan ja otin sen mukaan.
Ajattelin, että nyt lähdetään Pariisiin. Pitää pistää parastaan.
Viikkoa ennen Kanye oli ostanut minulle uuden sormuksen.
Olin innoissani ja ylpeä siitä, kuvasin sitä ja esittelin sitä somessa.
Kanye lensi Pariisiin, koska ei pitänyt asustani.
Hän tuli stailaamaan minut.
Kanye lensi mistä?
Kiertueeltaan Amerikasta.
En muista mistä.
Jostain. Boisesta. Hän oli Boisessa. -Aivan.
Hän kuuli asustasi... -Hän näki kuvan asustani.
Hän sanoi hyppäävänsä seuraavalle lennolle.
Hyvät naiset ja herrat!
Jos tuo ei ole tosirakkautta...
Mitä sitten?
Outoa oli, että minä, Kourtney, Stephanie ja Simone söimme lounasta.
Lounastimme tyttöjen kesken sinä päivänä -
ja kysyin, mitä he tekisivät, jos heidät ryöstettäisiin.
Olimme juuri puhuneet siitä.
Sanoin, että antaisin kaiken. "Viekää kaikki."
Mikään ei ole tärkeää.
Samana iltana Kanye oli lähtenyt, koska hän oli yhä kiertueella.
Kourtney oli lähtenyt klubille.
Siihen aikaan matkustimme yhden henkivartijan kanssa,
joten sanoin: "Ota sinä turvamies, kun menet ulos."
Kolmelta yöllä kuulin portaista töminää.
Luulin, että Kourtney ja Stephanie tulivat humalassa kotiin -
ja mekastivat ja rellestivät.
Huusin heitä pari kertaa.
Tajusin, etteivät he vastanneet.
Panikoin välittömästi. Tiesin, että siellä oli joku.
Joku oli tullut hakemaan minut. Sen vain tuntee.
Otin puhelimeni soittaakseni 911:een, mutta olimmekin Ranskassa.
Se on eri numero.
He käyttävät ranskalaisia numeroita.
Soitin henkivartijalleni,
mutta ovet aukesivat, ja sisään tuli poliiseja.
Niin luulin. He ottivat puhelimeni.
Luulen, että he ottivat sen.
Ryöstäjät olivat poliisiasuissa.
Tulkitsenko oikein? -Kyllä.
Poliiseja naamioissa. -Montako heitä oli?
Kaksi. -Vain kaksi.
He toivat vastaanottovirkailijan alakerrasta käsiraudoissa.
Ase ohimolla.
He huusivat minulle ranskaksi.
Nousin istumaan.
He hokivat: "Sormus."
Olin niin pelästynyt, etten ensin tajunnut, mistä he puhuivat.
Hän sanoi: "Sormus." Olin jättänyt sen yöpöydälle.
Annoin sormuksen hänelle, ja hän kävi käsiksi minuun.
Minulla oli yöpaita eikä mitään sen alla.
En halua itkeä.
Voi ei.
Onko kaikki hyvin?
En halua pilata meikkiäni.
Meikkisi on ihan kunnossa.
No niin.
Hän veti minua kohti itseään.
Minulla ei ollut vaatteita, ja ajattelin joutuvani raiskatuksi.
Että nyt se sitten tapahtuu.
Yritin valmistautua.
En tiedä, miksi itken. Olen puhunut tästä ennenkin.
Hän sitoi minut käsiraudoilla, nippusiteillä ja ilmastointiteipillä.
Hän teippasi suuni ja silmäni kiinni.
Ennen silmien teippaamista viimeinen asia, jonka näin, oli,
että hän löysi korurasiani ja nosti sen ilmaan.
"Löytyihän se!"
Katselin vastaanottovirkailijaa, jota en tuntenut,
ja mietin, mitä tapahtuu. Kuolemmeko me?
"Kerro, että minulla on vauvoja, perhe. Minun täytyy päästä kotiin."
"Vieköön mitä vain, en ikinä puhu heistä mitään.
Viekää kaikki."
Ja sitten...
Hän osoitti minua aseella, ja ajattelin lopun koittaneen.
Ajattelin Kourtneyta.
Ajattelin, että hän tulee takaisin kotiin, minä makaan siinä kuolleena,
eikä hän koskaan...
Hän traumatisoituu loppuiäkseen, jos näkee minut.
Asuimme samassa huoneessa. Luulin sitä kohtalokseni.
Sitten tyyppi alkoi kuiskailla minulle, että "olet okei".
Se toinen tyyppi, jolla ei ollut asetta.
"Shh. Jos shh, olet okei."
Hän ei puhunut paljon englantia, mutta ajattelin, että hän antaa signaalin.
Siinä on valtavasti ajatuksia.
Olen katsonut kaikki CSI:t, mitä on,
ja sekunnin murto-osan ajattelin: "Paina mieleen silmien ja hiusten väri."
Sitä yrittää tehdä oikein, mutta kaikki vain häviää.
Hän nosti minut ilmaan ja laittoi minut kylpyammeeseen.
Sitten hän nosti minut lattialle ja lähti.
Poliisit tunkeutuivat asuntoon Pariisissa ja ratsasivat maalaistalon.
Seitsemäntoista pidätystä,
valtaosa epäillyistä yli 50-vuotiaita, yksi yli 70-vuotias.
Koska ihmisiä pidätettiin, saan lukea heidän tunnustuksensa nyt.
Tajusin, että he olivat seuranneet minua kaksi vuotta ennen sitä hetkeä.
Ryöstäjätkö? -Niin.
En tiennyt, että heillä oli joku hissillä, joku edessä, joku liikutteli kameraa,
joku rikkoi oven, joku ajoi pakoautoa.
Kokonainen joukko ihmisiä suunnitteli ryöstöä.
Ei siis "katsotaan, onnistuisiko..."
He sanoivat yrittäneensä sitä jo ennen, mutta he pelkäsivät Kanyea liikaa.
Sitten he näkivät sosiaalisessa mediassa valtavan uuden sormuksen.
Minähän...
Minä en ryöstele koruja.
En ole koskaan... -Hyvä.
Minulta ei ole ikinä ryöstetty koruja.
Luulisi, että tuontasoisista koruista olisi aika vaikea päästä eroon?
Tiedätkö, paljonko... -Niin sitä luulisi.
Se myytiin varmasti pimeillä markkinoilla, mutta poliisi teki valtavan ratsian,
ja he kaikki odottavat oikeudenkäyntiä vankilassa.
Kauanko siinä kesti...?
Tuollaisesta seuraa kunnon annos järkytystä, pelkoa -
ja post-traumaattisia tiloja.
Sinut tunnetaan ympäri maailmaa, ja seuraajalukusi ovat huimaavia.
Vähintään vuoden ajan olin todella -
vainoharhainen sen suhteen, kuka tiesi olinpaikkani.
Ajattelin, että jos menen ravintolaan, joku saa tietää, lähettää jonnekin kuvan,
he näkevät, että taloni on avoin, ja että lapseni ovat siellä.
Pelkäsin kaikkea.
En voi nukkua öisin ilman,
että minulla on kotona puoli tusinaa henkivartijoita.
Siitä on tullut minulle arkea, ja se on ihan OK.
Onko se todella OK? Minulle se ei olisi.
Tuota itkukohtausta lukuunottamatta pärjäilen hyvin.
Ihan oikeasti.
Muistan, kun soitin siskoilleni autosta.
Puhuimme ryhmäpuhelua. Sanoin: "Luojan kiitos se olin minä.
Olen henkisesti vahva,
teidän elämänne taas olisivat menneet aivan pysyvästi vituiksi."
Pärjäilet ilman sitä, minkä menetit, ja luojan kiitos olet hengissä.
Luojan kiitos lapsesi tuntevat äitinsä, ja niin edelleen.
Sanoiko joku, että täällä saa sanoa "vittu"?
Anteeksi. Ei.
Kukaan ei sanonut... -Eikö tämä ole Netflix?
Minulle sanottiin: "Sano mitä vain, kunhan et 'vittu'."
No niin.
Se on lempikirosanani.
Kanye, jota tunnen jonkin verran...
Tällä pojalla on mieletön energia.
Ja mieletön äly.
Kumpi tienaa enemmän?
Hän varmaankin.
Varmaankin? -Varmaankin.
Kuinka lähellä?
Aivan tasoissa.
Hyvä.
Olemme kumpikin siunattuja ja meillä menee valtavan hyvin.
Olen todella kiitollinen.
Olisitko voinut tehdä kaiken, minkä olet tehnyt,
jos olisit kotoisin Cincinnatista?
Olisiko se onnistunut?
Olisitko pystynyt siihen ilman tv-ohjelmaanne?
Olisitko pystynyt siihen työskentelemättä ensin Paris Hiltonin stylistinä?
En tiedä, mikä stylisti on. Miten sellaisen työn saa?
Vaikka meidän elämämme -
ovat liukuneet kauemmaksi tv-ohjelman kuvaamisesta,
ohjelma olemme me.
Vuosien ajan yritimme todistaa, että olemme siistejä -
ja haluamme kuuluisaksi,
mutta nyt ohjelma näyttää, että olemme vain tavallinen perhe.
Se on kääntynyt päälaelleen. -Tähän minulla on paljon sanottavaa.
Ensinnäkin, katsoin hiljattain videon sinun aivan tavallisesta perheestäsi.
Esittelit meille 18 jääkaappianne.
Sanoin itselleni: "Tämä ei ole tavallinen perhe."
Mutta he näkivät ne ajat, kun minulla ei melkein ollut rahaa vuokraan.
Emme olisi, ketä olemme ilman tv-ohjelmaamme,
ja siksi jatkamme elämämme jakamista,
vaikka yksi someteksti tuo enemmän rahaa kuin kokonainen tuotantokausi.
Sellaisia me olemme, ja se pitää meidät yhdessä perheenä.
Kaikkien pettymysten ja sydänsurujen läpi -
olet selvinnyt voittajana.
Onnittelut kaikista saavutuksistasi -
ja hienosta elämästä selviytymisestä.
Toivon, että asiat sen kuin paranevat tästä eteenpäinkin.
Kiitos. -Jumalan siunausta.
Kiitos paljon. -Kiitos.
Hyvää päivänjatkoa.
Tämä oli kunnia ja ilo.
Kiitos paljon. Terveisiä Kanyelle.
Kerron. -Kiitos.
Kiitos paljon. -Kim Kardashian, naiset ja herrat.
Mikä tämä on? Korvanappi, jossa on mikki?
Mitä tämä nyt on?
Mikä tuo on?
Puhelimeesi.
Ei tuo taida toimia puhelimesi kanssa.
Tekstitys: Otto Nuoranne